अब उनके सामने मंजिल तक पहुंचने के लिए सीधा रास्ता था। इसके लिए वो रात दिन खूब अभ्यास करते, लेकिन साल 2008 में एक सड़क हादसे में उनके पैर में चोट लग गई इस कारण उनका कुछ समय के लिए इस खेल से नाता टूट गया। साल 2010 में जब वो वापस रिंग में लौटे तो जूनियर स्तर में अपनी उम्र की सीमा को पार कर चुके थे। अब उनको अपना भविष्य अंधकारमय दिखने लगा। तभी उनकी मुलाकात 2010 के कॉमनवेल्थ खेलों में स्वर्ण पदक विजेता मनोज कुमार और देश के लिए बॉक्सिंग में पहला पदक लाने वाले विजेंदर सिंह से हुई। इन लोगों ने मृणाल को ना सिर्फ खेलने की प्रेरणा दी बल्कि उसे सही दिशा भी दिखाई। इनसे मिलने के बाद मृणाल ने फैसला लिया वो सीनियर वर्ग में ही सही लेकिन फिर से रिंग में लौटेगा।